Η συσχέτιση της προσωπικότητας τύπου Δ με την εμφάνιση επιπλοκών μετά από εγχειρήσεις αορτοστεφανιαίας παράκαμψης:
Creators: name: Κέλπης, Τιμόθεος Γ.
Publisher: name: Aristotle University of Thessaloniki
Year: 2014
Subjects: Στεφανιαία νόσος
Δύσφορη προσωπικότητα
Αορτοστεφανιαία παράκαμψη
Νοσηρότητα
Coronary artery disease
Distressed personality
Coronary artery bypass grafting
Morbidity

description: Η “δύσφορη” προσωπικότητα ή προσωπικότητα Τύπου Δ (ΠΤΔ) αποτελεί έναν αναδυόμενο παράγοντα κινδύνου για τα καρδιαγγειακά νοσήματα και συνδέεται με αυξημένο κίνδυνο διαταραχής της ποιότητας ζωής, τη νοσηρότητα και τη θνησιμότητα. Ο σκοπός αυτής της μελέτης ήταν να διερευνήσει τον επιπολασμό της ΠΤΔ μεταξύ των ασθενών με στεφανιαία νόσο (ΣΝ) και τη συσχέτιση της με την εμφάνιση επιπλοκών μετά από αορτοστεφανιαία παράκαμψη. Για την πραγματοποίηση της μελέτης χρησιμοποιήθηκαν τα παρακάτω ερωτηματολόγια: η Ελληνική εκδοχή της Κλίμακας Δ-14 (DS14), μαζί με τη Νοσοκομειακή Κλίμακα Άγχους και Κατάθλιψης (HADS), καθώς και οι Τρόποι Αντιμετώπισης Αγχογόνων καταστάσεων (WoCQ). Εξετάστηκε μια ομάδα από 323 ασθενείς με ΣΝ. Ο επιπολασμός της ΠΤΔ των Ελλήνων ασθενών με ΣΝ βρέθηκε να είναι 18,24%. Οι ασθενείς με ΠΤΔ παρουσίασαν υψηλότερο ποσοστό άγχους και κατάθλιψης σε σύγκριση με τους μη-ΠΤΔ ασθενείς. Η ΠΤΔ συσχετίστηκε επίσης με την παθητική αντιμετώπιση και συσχετίστηκε αρνητικά με την ενεργητική αντιμετώπιση. Όσο αφορά τη μετεγχειρητική νοσηρότητα, οι ασθενείς με ΠΤΔ ήταν σε αυξημένο κίνδυνο ανάπτυξης μετεγχειρητικής κολπικής μαρμαρυγής, ενώ δε βρέθηκαν σημαντικές διαφορές στην ανάπτυξη οποιασδήποτε άλλης επιπλοκής. Συμπερασματικά, η αποκάλυψη της ΠΤΔ μπορεί να αποδειχθεί πολύτιμη για τον εντοπισμό ασθενών που διατρέχουν αυξημένο κίνδυνο ανάπτυξης στεφανιαίας νόσου και αυξημένο κίνδυνο εμφάνισης επιπλοκών μετά από θεραπεία της στεφανιαίας νόσου. Ο αντίκτυπος της ΠΤΔ στην έκβαση της υγείας θα πρέπει να μελετηθεί περαιτέρω, τόσο σε κλινικά δείγματα όσο και στο γενικό πληθυσμό.
description: The “distressed” (Type-D) personality is an emerging risk factor in cardiovascular diseases and it is associated with an increased risk of impaired quality of life, morbidity and mortality. The purpose of this study was to explore the prevalence of Type-D personality among patients with coronary artery disease (CAD) and its association to the development of complications following coronary artery bypass grafting surgery. A Greek version of Type-D Personality Scale-14 (DS14) along with Hospital Anxiety and Depression Scale (HADS) as well as Ways of Coping Questionnaire (WCQ) were used. A cohort of 323 patients with CAD was examined. The prevalence of Type-D personality among Greek patients with CAD was found to be 18.24%. Type-D patients showed higher rate of anxiety and depression compared to non Type-D patients. Type-D was also associated with passive coping and negatively correlated with active coping. Regarding the postoperative morbidity, Type-D patients were at an increased risk of developing postoperative atrial fibrillation, while no significant differences were found on the development of any other complication. In summary, the distressed personality disclosure may prove valuable in identifying patients at an increased risk of CAD and at an increased risk of complications following treatment of the CAD. The impact of Type-D personality on health outcomes should be further studied, both in clinical samples as well as in the general population.